# Príloha č. 6Časový priebeh dohodnutia obchodného prípaduna profile SK/UA

1. Jednou z podmienok dohodnutia cezhraničného prenosu na profile SK/UA je získanie práv pre využitie prenosovej kapacity v jednostrannej aukcii organizovanej SEPS. Tieto práva je možné získať:
	1. Rezerváciou prenosovej kapacity pridelenej pre kalendárne mesiace príslušného roku:
		1. v aukčnom procese – mesačné aukcie – spôsobom popísaným v príslušných Aukčných pravidlách. Jednostranné mesačné aukcie na profile SK/UA vykonáva Aukčná kancelária SEPS. V procese aukcie je prideleným kapacitným právam priradený Capacity Agreement Identification (ďalej len „**CAI kód**“)
		2. prevedením od tretej osoby, ktorá disponuje rezerváciou prenosovej kapacity podľa Aukčných pravidiel. Prevedené kapacitné práva získavajú prevodom nový CAI kód.
	2. Rezerváciou prenosovej kapacity pridelenej pre jednotlivé hodiny obchodného dňa v aukčnom procese – denné aukcie – spôsobom popísaným v príslušných Aukčných pravidlách. Jednostranné denné aukcie na profile SK/UA vykonáva Aukčná kancelária SEPS. V procese aukcie je prideleným kapacitným právam priradený CAI kód.
	3. Zahraničný partner/partneri Užívateľa sú povinní zabezpečiť si práva na využitie prenosovej kapacity u ukrajinského operátora PS.
2. Dohodnutie prenosu s využitím kapacitných práv získaných v mesačnej/dennej aukcii prebieha v nasledujúcich krokoch:

Pre dohodnutie denného prenosu (obdobie 24 po sebe idúcich obchodných hodín, resp. 23/25 hodín v prípade prechodu na letný/zimný čas) musí predložiť Užívateľ požiadavku na prenos jedným z nasledujúcich spôsobov:

* + - Použitím elektronického formulára vo formáte html s podporou kopírovania z MS Excel (Damas Energy)
		- Cez upload XML súboru do Damas Energy
		- Odoslaním XML súboru do Damas Energy e-mailom na adresu dae@sepsas.sk
		- Odoslaním XML súboru do Damas Energy cez webové služby.

Zahraničný partner/partneri Užívateľa predkladá/jú požiadavku na prenos do UKRENERGO.

Požiadavka na prenos musí spĺňať nasledujúce podmienky:

správna identifikácia Užívateľa (EIC kód),

správna identifikácia zahraničného partnera (EIC kód)

Užívateľ alebo jeho zahraničný partner musí byť vlastníkom kapacitných práv

správna identifikácia profilu a smeru požadovaného prenosu

hodnoty požadovaných prenosov v MW sú uvedené formou celých kladných čísel

XML súbor spĺňa štandard ESS 3.3 (pozri vzor zverejnený na [www.sepsas.sk](http://www.sepsas.sk))

Bussiness Type A03

Capacity Contract Type (ďalej len „**CCT**“) – v závislosti od typu aukcie, v ktorej boli kapacitné práva pridelené

CAI kód – pridelený Aukčnou kanceláriou SEPS v procese aukcie, resp. v procese prevodu kapacitných práv

XML súbor v 60min., resp. v 15min. rozlíšení (voliteľné)

Požiadavky na prenos sú zadávané s rešpektovaním princípu m:n (cross-nominácie), tzn. vlastník kapacitných práv môže tieto práva využiť s viac ako jedným zahraničným partnerom na druhej strane hranice.

Užívateľ nemôže zadať viac ako jednu požiadavku na prenos s rovnakou kombináciou: InArea/OutArea/InParty/OutParty/CCT/CAI

Požiadavky na prenos môžu byť zaslané do Damas Energy vopred, akonáhle je kapacitným právam pridelený CAI kód.

Hodnoty požadovaných prenosov sú v deň D-2 o 9:00 hod., resp. ihneď po prijatí (v prípade zaslania po čase D-2 9:00), zaslané do systému zúčtovateľa odchýlok a skontrolované voči disponibilnej finančnej zábezpeke. V prípade nedostatočnej výšky disponibilnej finančnej zábezpeky Užívateľovi bude doručený Anomaly Report (ďalej len „**ANO**“) vo forme správy v užívateľskom účte Užívateľa v rámci Damas Energy. V prípade, že Užívateľ v čase do uzávierky zadávania požiadaviek na cezhraničný prenos náležite neupraví výšku disponibilnej finančnej zábezpeky, resp. náležite neupraví hodnoty požadovaného prenosu tak, aby disponibilná finančná zábezpeka bola dostačujúca, hodnoty požadovaného prenosu nevstúpia do procesu zosúhlasovania cezhraničných prenosov s hodnotami príslušného susedného operátora PS, tzn. požadovaný prenos nebude akceptovaný.

1. V prípade splnenia podmienok pre zadanie požiadavky podľa odseku 2)c) tejto Prílohy Prevádzkovateľ PS prostredníctvom Damas Energy prijme zadanú požiadavku. V prípade nesplnenia podmienok Prevádzkovateľ PS prostredníctvom Damas Energy túto požiadavku neprijme. V oboch prípadoch je táto skutočnosť potvrdená Užívateľovi správou v užívateľskom účte v  Damas Energy.
2. Prevádzkovateľ PS preverí technickú realizovateľnosť s ohľadom na bezpečnú a spoľahlivú prevádzku prenosovej sústavy.
3. V prípade, že do Damas Energy je doručená jedna alebo viacero požiadaviek na prenos, ktoré využívajú kapacitné práva s rovnakým CAI kódom a tieto požiadavky v súčte prevýšia kapacitné práva priradené danému CAI kódu, Damas Energy odošle všetkým dotknutým Užívateľom ANO upozorňujúcim na skutočnosť, že pridelené kapacitné práva boli prekročené. Užívateľovi bude doručený ANO vo forme správy v užívateľskom účte Užívateľa v rámci Damas Energy. V prípade, že Užívateľ/Užívatelia v čase do uzávierky zadávania požiadaviek na prenos neskorigujú príslušné požiadavky na prenos, všetky dotknuté požiadavky budú proporcionálne skrátené a zaokrúhlené smerom nadol na celé číslo.
4. Požiadavky na prenos využívajúce kapacitné práva pridelené v mesačnej aukcii Užívateľ predkladá v čase do 8:30 hod dňa D-1, kde D je deň prenosu. Požiadavky na prenos využívajúce kapacitné práva pridelené v dennej aukcii Užívateľ predkladá v čase do 14.30 hod. dňa D-1, kde D je deň prenosu. V čase 14.30 hod. dňa D-1 začína proces zosúhlasenia požiadaviek zadaných Užívateľom s požiadavkami zadanými jeho zahraničným partnerom/partnermi susednému operátorovi PS. Ak sú v procese zosúhlasenia identifikované nezosúhlasené hodnoty požiadaviek na prenos, tieto nezosúhlasené požiadavky sú upravené uplatnením pravidla nižších hodnôt (v prípade nesúhlasných hodnôt je akceptovaná nižšia hodnota) a v prípade prekročenia kapacitných práv uplatnením proporcionálneho krátenia všetkých požiadaviek využívajúcich rovnaký CAI kód. Zosúhlasené hodnoty požiadaviek na prenos sú Užívateľovi potvrdené prostredníctvom fCNF. Užívateľovi bude doručený fCNF vo forme správy v užívateľskom účte Užívateľa v rámci Damas Energy. Týmto je dohodnutý medzi Prevádzkovateľom PS a Užívateľom obchodný prípad na poskytnutie cezhraničného prenosu v rozsahu potvrdených požiadaviek.